	Európsky parlament
2024 - 2029
	[image: EP logo RGB_Mute]



<Commission>{BUDG}Výbor pre rozpočet</Commission>

<RefProc>2025/0543</RefProc><RefTypeProc>(COD)</RefTypeProc>
<Date>{25/06/2026}25.6.2026</Date>
<TitreType>ROZPOČTOVÉ POSÚDENIE</TitreType>
<CommissionResp>Výboru pre rozpočet</CommissionResp>
<CommissionInt>pre Výbor pre priemysel, výskum a energetiku</CommissionInt>
<Titre>k návrhu nariadenia Európskeho parlamentu a Rady, ktorým sa ustanovuje rámcový program pre výskum a inovácie Horizont Európa na obdobie 2028 – 2034, stanovujú pravidlá účasti na ňom a pravidlá šírenia jeho výsledkov a ktorým sa zrušuje nariadenie (EÚ) 2021/695
</Titre>
<DocRef>(COM(2025)0543 – C10‑0164/2025 – 2025/0543(COD))</DocRef>
Spravodajca pre rozpočtové posúdenie: <Depute>Hélder Sousa Silva</Depute>

PA_LegEvaluation

ROZPOČTOVÉ POSÚDENIE
pre Výbor pre priemysel, výskum a energetiku k návrhu nariadenia Európskeho parlamentu a Rady, ktorým sa ustanovuje rámcový program pre výskum a inovácie Horizont Európa na obdobie 2028 – 2034, stanovujú pravidlá účasti na ňom a pravidlá šírenia výsledkov a ktorým sa zrušuje nariadenie (EÚ) 2021/695
(COM (2025)0543 – C10‑0164/2025 – 2025/0543(COD))
<Intro>Výbor pre rozpočet v súlade s článkom 58 rokovacieho poriadku vydal rozpočtové posúdenie k návrhu a dospel k tomuto záveru:</Intro>
Výbor pre rozpočet,
A.	keďže Draghiho správa označuje výskum a inovácie za jednu z hlavných hnacích síl produktivity a blahobytu ľudí, pretože môžu vytvárať pozitívne externality a podporovať strategickú autonómiu a sociálny model EÚ; keďže uvedená správa podporuje návrh prepracovaného a jednoduchšieho programu zameraného na vybrané priority a zvýšený rozpočet 200 miliárd EUR; keďže Draghiho správa zdôrazňuje nedostatočné zameranie na prelomové inovácie v súčasnom inovačnom systéme EÚ;
B.	keďže priebežné hodnotenie programu Horizont Európa[footnoteRef:1] potvrdzuje vysokú európsku pridanú hodnotu, relevantnosť a účinnosť; keďže v hodnotení sa zdôrazňuje, že napriek zvýšeniu priemernej miery úspešnosti z 12 % v programe Horizont 2020 na 16,4 % v programe Horizont Európa (od 9 do 14 % v krajinách, ktorých sa týka rozširovanie účasti) bolo možné financovať len 30 % vysokokvalitných návrhov a na financovanie všetkých by bolo potrebných ďalších 81,8 miliardy EUR; [1:  Pracovný dokument útvarov Komisie z 20. apríla 2025 s názvom Priebežné hodnotenie rámcového programu pre výskum a inovácie Horizont Európa (2021 – 2024) (SWD(2025)0110).] 

C.	keďže vo vyhlásení z Budapešti sa opätovne zdôrazňuje význam vyčlenenia 3 % HDP na výskum a vývoj do roku 2030; keďže za 26 rokov od Barcelonskej deklarácie tento cieľ dosiahlo len niekoľko členských štátov; keďže program Horizont Európa môže podporiť dosiahnutie tohto cieľa a mobilizovať dodatočné finančné prostriedky od verejných a súkromných subjektov;
[bookmark: _Hlk224037259]D.	keďže v Lettovej správe sa navrhuje nová „piata sloboda na posilnenie výskumu, inovácií a vzdelávania na jednotnom trhu“, čo si vyžaduje silnejší a plne funkčný európsky výskumný priestor (EVP); keďže program Horizont Európa by mal prispieť k uplatňovaniu tejto dodatočnej slobody, a to aj podporou mobility výskumných pracovníkov v rámci EVP;
E.	keďže je dôležité, aby mobilizácia zdrojov a zvýšené investície do výskumu a inovácií nepochádzali len z verejného sektora, ale aby pôsobili aj ako páka na mobilizáciu súkromných investícií, čím sa výskum a inovácie stanú atraktívnymi investičnými oblasťami pre spoločnosti vrátane malých a stredných podnikov;
F.	keďže pretrvávajúce rozdiely vo výkonnosti výskumu a inovácií naďalej obmedzujú celkovú konkurencieschopnosť EÚ; keďže posilnená konvergencia v rámci EVP je potrebná na preklenutie inovačnej priepasti a uvoľnenie nevyužitej excelentnosti vo všetkých členských štátoch;
G.	keďže prebiehajúca rozsiahla vojna na Ukrajine poukazuje na význam technológií dvojakého použitia;
1.	domnieva sa, že finančné krytie programu by sa malo zvýšiť zo 154 miliárd EUR na 200 miliárd EUR (alebo 177 miliárd EUR v cenách z roku 2025) s cieľom poskytnúť európskemu hospodárstvu potrebný impulz pre inovácie v kľúčových odvetviach podporovať výskumnú základňu EÚ a podporovať nové riešenia globálnych spoločenských výziev s cieľom zabezpečiť primeranú úroveň financovania všetkých priorít a cieľov programu, čím sa podporí cieľ vyčleniť do roku 2030 3 % HDP na výdavky na výskum a vývoj;
2.	domnieva sa, že od začiatku a počas celého programového obdobia viacročného finančného rámca (VFR) 2028 – 2034 musia byť k dispozícii dostatočné ľudské, technické a informačno-technické zdroje, aby sa zabezpečilo účinné vykonávanie programu Horizont Európa;
3.	domnieva sa, že výskum a inovácie sú hlavnými hnacími silami dlhodobej konkurencieschopnosti; preto zastáva názor, že intervencie okruhu 2 budúceho finančného rámca vo všeobecnosti a najmä program Horizont Európa by sa mali zamerať okrem iného na preklenutie inovačnej priepasti v porovnaní s globálnymi konkurentmi EÚ s cieľom posilniť konkurencieschopnosť EÚ, zabezpečiť plynulý prechod od vysokokvalitného výskumu k trhovo využiteľným riešeniam a poskytnúť spoločnostiam EÚ technologickú výhodu, ktorú potrebujú na to, aby prosperovali v otvorenej globálnej hospodárskej súťaži;
4.	domnieva sa, že značné zdroje by sa mali nasmerovať na bezpečnostné technológie, technológie s dvojakým použitím a technológie súvisiace s obranou a projekty v oblasti výskumu a inovácií s cieľom posilniť technologickú suverenitu a odolnosť; konštatuje, že Komisia navrhla osobitný program pre výskum súvisiaci s obranou ako súčasť Európskeho fondu pre konkurencieschopnosť; víta skutočnosť, že program Horizont Európa je naďalej zameraný na civilný výskum a výskum položiek s dvojakým použitím;
5.	poukazuje na to, že rozdelenie rozpočtu v článku 6 zahŕňa len 7 orientačných súm na úrovni položiek v porovnaní s 15 sumami v období 2021 – 2027; vyjadruje znepokojenie nad tým, že chýba predvídateľný rozpočet na mnohé opatrenia, najmä v rámci piliera I a piliera III, kde prijímateľom chýba jasné finančné krytie; so znepokojením konštatuje, že by to Komisii poskytlo veľkú voľnosť pri presune a rozhodovaní o výdavkových prioritách počas vykonávania bez akejkoľvek pridanej hodnoty pre výskumných pracovníkov, inovátorov a MSP, ktorí majú z programu prospech; odporúča stanoviť orientačné čiastkové balíky pre každý balík a každý podprogram v základnom akte s cieľom zvýšiť dlhodobú predvídateľnosť, transparentnosť a demokratickú zodpovednosť;
6.	uznáva, že Európsky inovačný a technologický inštitút (EIT) vytvoril niekoľko generácií znalostných a inovačných spoločenstiev (ZIS), ktoré využívajú silu ekosystému výskumu a inovácií v EÚ; domnieva sa, že EIT by mal pôsobiť ako faktor umožňujúci úspech ZIS výmenou najlepších postupov, podporou správy verejných finančných prostriedkov a vytváraním pridanej hodnoty naprieč ZIS; vyzýva na pridelenie primeraných finančných a ľudských zdrojov EIT, čím sa zabezpečí, aby táto decentralizovaná agentúra mala dostatočné prostriedky na plnenie svojho budúceho mandátu a úloh, ktoré jej boli zverené;
7.	domnieva sa, že program Horizont Európa by mal zostať plne autonómnym a nezávislým programom, pričom by mal súčasne prostredníctvom zosúladených strategických priorít zaručovať koherentnosť a komplementárnosť s Európskym fondom pre konkurencieschopnosť, a to bez toho, aby bolo dotknuté jeho vlastné riadenie, hodnotiace kritériá založené na excelentnosti a nezávislé pravidlá; zároveň je nevyhnutné, aby sa zachovala táto koordinácia programu Horizont Európa so všetkými programami EÚ, ktoré môžu súvisieť s inováciami a výskumom, od vzdelávania, zdravotníctva, prilákania investícií až po podporu konkurencieschopnosti podnikov EÚ; berie na vedomie navrhované synergie medzi programom Horizont Európa a Európskym fondom pre konkurencieschopnosť; stotožňuje sa s posúdením, že tieto dva programy by mali úzko spolupracovať, aby sa zabezpečilo, že rozpočet EÚ bude vhodný na podporu európskych inovátorov od základného výskumu až po komercializáciu; v tejto súvislosti zdôrazňuje, že každý krížový príspevok medzi programami sa musí náležite zohľadniť vo vyhlásení o výkonnosti programu; zdôrazňuje, že zvýšená komplementárnosť medzi programami nesmie viesť k neprimeranej zložitosti pre prijímateľov; žiada, aby financovanie EÚ bolo jasnejšie, prístupnejšie a súdržnejšie s cieľom uľahčiť jeho využívanie a maximalizovať dosah investícií;
8.	so znepokojením poukazuje na pretrvávajúce štrukturálne rozdiely medzi členskými štátmi v oblasti výskumu a inovácií a vyzýva na intenzívnejšie úsilie o odstránenie týchto rozdielov v rámci EÚ;
9.	uznáva, že flexibilita je dôležitým prvkom štruktúry VFR na roky 2028 – 2034, ako to navrhuje Komisia; pripomína však, že treba zabezpečiť predvídateľné a dostatočné ročné zdroje na program Horizont Európa vzhľadom na dlhodobý charakter výskumných a inovačných projektov; domnieva sa, že orientačné pridelenie rozpočtových prostriedkov na každú položku programu by zabezpečilo predvídateľnosť pre konečných príjemcov bez toho, aby boli dotknuté výsady rozpočtového orgánu; 
10.	vyjadruje poľutovanie nad tým, že v legislatívnom finančnom a digitálnom výkaze (LFDS) nie je navrhnutá dostatočne podrobná orientačná rozpočtová nomenklatúra a obsahuje len 5 rozpočtových riadkov v porovnaní so 44 v období 2021 – 2027; domnieva sa, že to bude brániť dohľadu, predvídateľnosti a obmedzí schopnosť rozpočtového orgánu presne riadiť politické priority v ročnom rozpočtovom postupe; vyjadruje znepokojenie nad tým, že príliš agregovaná rozpočtová štruktúra by dramaticky uľahčila presuny, ktoré nepodliehajú rozhodnutiu rozpočtového orgánu; odporúča preto podrobnejšiu nomenklatúru, ktorá náležite odráža ciele a štruktúru programu a zvyšuje transparentnosť, zodpovednosť a parlamentnú kontrolu; pripomína, že rozpočtová nomenklatúra musí byť v súlade s článkom 47 ods. 2 nariadenia o rozpočtových pravidlách[footnoteRef:2], v ktorom sa stanovuje, že každá hlava musí zodpovedať určitej oblasti politiky a každá kapitola spravidla programu alebo činnosti v súlade so zásadami špecifikácie, správneho finančného riadenia a transparentnosti; trvá na tom, že rozpočtová nomenklatúra je neoddeliteľnou súčasťou rokovacej pozície Parlamentu a musí byť predmetom medziinštitucionálnych rokovaní; v tejto súvislosti sa domnieva, že revidovaný legislatívny finančný a digitálny výkaz musí byť súčasťou konečnej politickej dohody; [2:  Nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L, 2024/2509, ELI: http://data.europa.eu/eli/reg/2024/2509/oj).
] 

11.	trvá na tom, že podmienkou správneho rozpočtového rozhodovania a primeraného parlamentného dohľadu počas plnenia rozpočtu sú dostatočne podrobné a spoľahlivé právne predpisy a primeraná úroveň riadenia; domnieva sa, že nedostatočne koncipovaný riadiaci mechanizmus nemôže kompenzovať žiadnu stratu legislatívnych alebo rozpočtových právomocí Parlamentu a nie je vhodný na riadenie programu, ktorý podporuje prácu na hraniciach vedy, technológií a inovácií, najmä so zreteľom na to, že inovačné cykly v strategických odvetviach sa merajú v týždňoch alebo mesiacoch, zatiaľ čo riadiaci mechanizmus je postup trvajúci niekoľko rokov;
12.	domnieva sa, že všetky politické voľby vrátane výdavkových priorít a pridelených finančných prostriedkov sa musia určiť v základnom akte Horizontu Európa pri plnom rešpektovaní výsad Parlamentu ako spoluzákonodarcu a jednej zložky rozpočtového orgánu EÚ; pripomína, že akékoľvek nepodstatné prvky, ktoré si vyžadujú politické rozhodnutia a ktoré nie sú zahrnuté v základnom akte, sa musia prijať prostredníctvom delegovaných aktov vrátane pracovných programov;
13.	zdôrazňuje, že vykonávanie a rozvoj programu by mali byť transparentné a zároveň by mali rešpektovať európske hodnoty a dodržiavať ľudské práva a medzinárodné právo s podporou demokratických inštitúcií;
14.	pripomína, že návrh zahŕňa možnosť použiť rozpočtovú záruku; zdôrazňuje, že vplyv operácií prijímania a poskytovania úverov v rámcovom programe Horizont Európa musí byť jasne identifikovaný, transparentne prezentovaný a starostlivo monitorovaný počas celého obdobia VFR; trvá na tom, že všetky rozhodnutia týkajúce sa takýchto operácií musia plne rešpektovať právomoci spoluzákonodarcov a výsady rozpočtového orgánu; zdôrazňuje, že tieto nástroje by sa mali využívať strategicky s cieľom maximalizovať vplyv, efektívnosť a udržateľnosť financovania zo strany EÚ a zároveň zabezpečiť úplnú transparentnosť, správne riadenie rizík a rešpektovanie výsad rozpočtového orgánu; pripomína, že finančné záujmy Únie by sa mali chrániť okrem iného tým, že sa zaručí úplný prístup k kontrolovateľným údajom, vyšetrovacie práva Európskeho úradu pre boj proti podvodom a Európskej prokuratúry a audítorské práva Európskeho dvora audítorov;
15.	zdôrazňuje, že Európska rada pre inovácie (EIC), najmä prostredníctvom Fondu EIC vrátane Európskeho fondu pre scaleupy, slúži cieľu podporovať európske špičkové technologické startupy a scaleupy, ktoré prinášajú dlhodobú strategickú hodnotu pre EÚ v súlade s cieľmi Draghiho správy; pripomína, že EIC je jedinečným nástrojom, ktorý spája financovanie z rozpočtu EÚ a súkromných investorov s cieľom umožniť spoločnostiam prístup k značnému kapitálu v počiatočnej fáze, fáze rastu a fáze rozširovania; dôrazne požaduje, aby Európsky fond pre scaleupy pokračoval vo svojom poslaní v rámci EIC v budúcom VFR; zdôrazňuje, že je potrebné zaviesť záruky na zabezpečenie riadnej rozpočtovej kontroly a na zabránenie poškodeniu dobrého mena rozpočtu EÚ; v tejto súvislosti konštatuje, že vzhľadom na jedinečnú povahu EIC a jej potrebu pôsobiť na rýchlo sa meniacom globálnom trhu s rizikovým kapitálom, na ktorom sú nevyhnutné značné kapitálové straty, by sa v prípade potreby mohli stanoviť cielené výnimky z nariadenia o rozpočtových pravidlách v koordinácii s Výborom pre rozpočet a Výborom pre kontrolu rozpočtu; zdôrazňuje, že tieto výnimky musia byť dôkladne odôvodnené a nemali by oslabovať výsady Parlamentu ako rozpočtového orgánu; pripomína, že je dôležité investovať do európskych strategických odvetví vrátane umelej inteligencie, kvantových technológií, technológií dvojakého využitia, technológií obrany a čistých technológií s cieľom zvýšiť konkurencieschopnosť a európsku strategickú autonómiu;
16.	zdôrazňuje, že je potrebné podporovať scaleupy a pomáhať európskym startupom orientovať sa v „údolí smrti“, kde nedostatočná komercializácia často vedie k neúspechu alebo premiestneniu mimo EÚ; zdôrazňuje, že program horizont Európa Program by mal postaviť výskum a inovácie do centra hospodárstva EÚ, zatiaľ čo Európsky fond pre konkurencieschopnosť by sa mal sústrediť na zrýchlený vývoj, vykonávanie a priemyselnú konkurencieschopnosť a na premenu najsilnejších európskych výskumných a inovačných projektov na rozsiahle projekty a ich zavedenie v európskom meradle;
17.	pripomína, že program Horizont Európa by mal zahŕňať „otvorený“ prístup (zdola nahor) aj prístup verejnej politiky (zhora nadol) založený na výzvach, a to v úzkej koordinácii a synergii s Európskym fondom pre konkurencieschopnosť a jeho segmentmi politiky, najmä v oblasti technológií dvojakého použitia, ktoré by sa mohli rozšíriť v rámci ECF; zdôrazňuje, že takáto synergia a zameranie na efektívnosť a účinnosť sú nevyhnutné na dodržanie zásady správneho finančného riadenia;
18.	pripomína, že administratívne postupy sa musia zjednodušiť pre všetkých žiadateľov, najmä pre menšie alebo stredné projekty, s cieľom zabezpečiť lepšiu účasť MSP a startupov vrátane zníženia zaťaženia spojeného so žiadosťami a rýchlejšieho vyplácania grantov; v tejto súvislosti zdôrazňuje, že program by mal uľahčiť účasť všetkých typov zainteresovaných strán, najmä nových účastníkov, MSP, inovatívnych startupov a scaleupov, akademickej obce a nových cieľových skupín, najmä prostredníctvom národných kontaktných bodov, ktoré musia spolupracovať s príslušnými podpornými štruktúrami v rámci iných programov EÚ;
19.	zdôrazňuje, že využívanie vonkajších pripísaných príjmov v programe Horizont Európa musí byť plne transparentné a musí podliehať účinnej parlamentnej kontrole; v tejto súvislosti berie na vedomie ustanovenia týkajúce sa finančných príspevkov prípadných zúčastnených tretích krajín a iných darcov; zdôrazňuje, že ak by gestorský výbor uvažoval o zmene ustanovení týkajúcich sa vonkajších pripísaných príjmov, malo by sa to uskutočniť v koordinácii s Výborom pre rozpočet a ostatnými výbormi s cieľom zabezpečiť konzistentný prístup;
20.	pripomína návrh nariadenia stanovujúci rámec sledovania výdavkov a výkonnosti rozpočtu a ďalšie horizontálne pravidlá pre programy a činnosti EÚ (ďalej len „nariadenie o výkonnosti“), ktorý zavádza jednotný zjednodušený zoznam ukazovateľov výkonnosti a ustanovenia o monitorovaní a hodnotení, z ktorých niektoré sú relevantné pre program Horizont Európa; pripomína, že uplatňovanie horizontálnych zásad by malo byť, ak je to uskutočniteľné a vhodné, v súlade s pravidlami platnými v jednotlivých odvetviach, ako sa stanovuje v prepracovanom znení nariadenia o rozpočtových pravidlách, aby sa zabezpečilo, že sa budú uplatňovať spôsobom, ktorý náležite zohľadňuje osobitosti sektorových programov; zdôrazňuje, že akákoľvek zmena štruktúry, cieľov a oprávnených opatrení v rámci programu sa bude musieť primerane zohľadniť v príslušných ustanoveniach a v prílohe I k nariadeniu o výkonnosti ako súčasť procesu zmeny tohto nariadenia a rokovania o ňom; poukazuje na to, že hoci odvetvové právne predpisy môžu dopĺňať nariadenie o výkonnosti, napríklad pokiaľ ide o hodnotenia programov, mali by byť v súlade s ustanoveniami tohto nariadenia;
21.	domnieva sa, že zrušené záväzky v oblasti výskumu by sa mali v plnej miere opätovne použiť na pomoc pri posilňovaní výskumných kapacít EÚ bez umelého obmedzovania súm, čo nie je stanovené v nariadení o rozpočtových pravidlách; domnieva sa tiež, že spätné toky prostriedkov z finančných nástrojov by mali zostať k dispozícii v rámci programu Horizont Európa.

Výbor pre rozpočet v rámci svojho rozpočtového posúdenia okrem toho predkladá tieto pozmeňujúce návrhy k návrhu:
[bookmark: _Hlk203492957]<RepeatBlock-Amend>
<Amend>Pozmeňujúci návrh		<NumAm>1</NumAm>
<DocAmend>Návrh nariadenia</DocAmend>
<Article>Odôvodnenie 34</Article>
	

	Text predložený Komisiou
	Pozmeňujúci návrh

	34.	Ak sa má podpora Únie v rámci programu poskytovať vo forme rozpočtovej záruky alebo finančného nástroja vrátane prípadov, keď sa kombinuje s nenávratnou podporou v rámci operácie kombinovaného financovania, s výnimkou finančných nástrojov v rámci EIC by sa takáto podpora mala poskytovať výhradne prostredníctvom nástroja ECF InvestEU v súlade s jeho uplatniteľnými pravidlami. 
	34.	Ak sa má podpora Únie v rámci programu poskytovať vo forme rozpočtovej záruky alebo finančného nástroja vrátane prípadov, keď sa kombinuje s nenávratnou podporou v rámci operácie kombinovaného financovania, s výnimkou finančných nástrojov v rámci EIC, vrátane Európskeho fondu pre scaleupy, takáto podpora by sa mala poskytovať výhradne prostredníctvom nástroja ECF InvestEU v súlade s jeho uplatniteľnými pravidlami.


</Amend>
<Amend>Pozmeňujúci návrh		<NumAm>2</NumAm>
<DocAmend>Návrh nariadenia</DocAmend>
<Article>Odôvodnenie 36 a (nové)</Article>
	

	Text predložený Komisiou
	Pozmeňujúci návrh

	
	(36a)	Komplementárnosť medzi programom a inými nástrojmi Únie – vrátane Európskeho fondu pre konkurencieschopnosť – by nemala byť na úkor vysledovateľnosti výdavkov alebo výsad rozpočtového orgánu. Príspevok programu Horizont Európa k spoločne financovaným akciám by mal zostať jasne identifikovateľný vo všetkých fázach rozpočtového cyklu a mal by sa náležite zohľadniť vo vyhlásení o výkonnosti programu.


</Amend>

<Amend>Pozmeňujúci návrh		<NumAm>3</NumAm>
<DocAmend>Návrh nariadenia</DocAmend>
<Article>Odôvodnenie 37 b (nové)</Article>
	

	Text predložený Komisiou
	Pozmeňujúci návrh

	
	(37b)	Ustanovenia tohto nariadenia, ako aj jeho mechanizmy správy a riadenia by mali napomáhať riadnemu rozhodovaniu rozpočtového orgánu a primeranému parlamentnému dohľadu. V rozpočtovej nomenklatúre by sa mali náležite zohľadniť najmä všetky špecifikácie vnútornej štruktúry programu, a to zavedením zodpovedajúcich rozpočtových riadkov.


</Amend>
<Amend>Pozmeňujúci návrh		<NumAm>4</NumAm>
<DocAmend>Návrh nariadenia</DocAmend>
<Article>Odôvodnenie 37 c (nové)</Article>
	

	Text predložený Komisiou
	Pozmeňujúci návrh

	
	(37c)	V súlade s článkom 15 ods. 3 nariadenia o rozpočtových pravidlách sa prostriedky, ktorých viazanosť bola zrušená, opätovne použijú na posilnenie výskumnej kapacity Únie bez akéhokoľvek preventívneho stropu obmedzujúceho rozpočtový orgán v rámci ročného rozpočtového postupu. 


</Amend>

<Amend>Pozmeňujúci návrh		<NumAm>5</NumAm>

<DocAmend>Návrh nariadenia</DocAmend>
<Article>Odôvodnenie 38 a (nové)</Article>
	

	Text predložený Komisiou
	Pozmeňujúci návrh

	
	(38a)	Vplyv tohto nariadenia na rozpočet Únie bol posúdený+ podľa článku 310 ods. 4 Zmluvy o fungovaní Európskej únie. Na jeho vykonávanie by sa mali vyčleniť dostatočné finančné a ľudské zdroje, pričom by sa mal zohľadniť vplyv jeho financovania na iné programy alebo politiky Únie a mala by sa zaručiť jeho zlučiteľnosť s viacročným finančným rámcom, so systémom vlastných zdrojov a s príslušnou medziinštitucionálnou dohodou, ako aj s rozpočtovými zásadami stanovenými v nariadení Európskeho parlamentu a Rady (EÚ, Euratom) 2024/2509[1].

	
	____________________

	
	+ Pro memoria: Rozpočtové posúdenie Výboru Európskeho parlamentu pre rozpočet z 23. júna 2026 k návrhu rozhodnutia Rady o návrhu nariadenia Európskeho parlamentu a Rady, ktorým sa ustanovuje rámcový program pre výskum a inovácie Horizont Európa na obdobie 2028 – 2034, stanovujú pravidlá účasti na ňom a pravidlá šírenia výsledkov a ktorým sa zrušuje nariadenie (EÚ) 2021/695 (COM(2025)0543).

	
	[1] Nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
[bookmark: _Hlk233194052][bookmark: _Hlk233194012]<Amend>Pozmeňujúci návrh		<NumAm>6</NumAm>
<DocAmend>Návrh nariadenia</DocAmend>
<Article>Článok 6 – odsek 1</Article>
	

	Text predložený Komisiou
	Pozmeňujúci návrh

	1.	Orientačné finančné krytie programu na obdobie od 1. januára 2028 do 31. decembra 2034 je 175 002 000 000 EUR v bežných cenách.
	1.	Finančné krytie programu na vykonávanie nariadenia na obdobie 2028 – 2034 sa stanovuje na 200 003 562 000 EUR v bežných cenách (177 010 000 000 EUR v cenách z roku 2025).


</Amend>
<Amend>Pozmeňujúci návrh		<NumAm>7</NumAm>
<DocAmend>Návrh nariadenia</DocAmend>
<Article>Článok 7 – odsek 2 a (nový)</Article>
	

	Text predložený Komisiou
	Pozmeňujúci návrh

	
	2a.	[Od 1. januára 2028/dátumu začiatku vykonávania programu] odchylne od článku 212 ods. 3 prvého, druhého a štvrtého pododseku nariadenia o rozpočtových pravidlách sa príjmy, splátky a vymožené sumy z finančných nástrojov financovaných na základe tohto nariadenia a predchádzajúcich nariadení, zabezpečených prostredníctvom Európskeho fondu pre konkurencieschopnosť, použijú na poskytnutie podpory Únie v rámci programu Horizont Európa. Odchylne od článku 21 ods. 3 písm. f) a v súlade s článkom 21 ods. 5 nariadenia o rozpočtových pravidlách tieto zdroje predstavujú vonkajšie pripísané príjmy pre program Horizont Európa. Príjmy, splátky a vymožené sumy z finančných nástrojov implementovaných fondom EIC zostávajú na zostatku fondu EIC.


</Amend>
<Amend>Pozmeňujúci návrh		<NumAm>8</NumAm>
<DocAmend>Návrh nariadenia</DocAmend>
<Article>Článok 7 – odsek 2 b (nový)</Article>
	

	Text predložený Komisiou
	Pozmeňujúci návrh

	
	2b.	Viazané rozpočtové prostriedky zodpovedajúce sume rozpočtových prostriedkov, ktorých viazanosť bola zrušená v dôsledku celkového alebo čiastočného nevykonania výskumných projektov, sa opätovne sprístupnia na tento program v rámci rozpočtového postupu a prioritne na ten istý cieľ.


</Amend>
<Amend>Pozmeňujúci návrh		<NumAm>9</NumAm>
<DocAmend>Návrh nariadenia</DocAmend>
<Article>Článok 10 – odsek 3</Article>
	

	Text predložený Komisiou
	Pozmeňujúci návrh

	3.	S výnimkou finančných nástrojov v rámci (Fondu) EIC, pri ktorých sa podpora Únie poskytuje vo forme rozpočtovej záruky alebo finančného nástroja vrátane prípadov, keď sa kombinuje s nenávratnou podporou v rámci operácie kombinovaného financovania, poskytujú sa výhradne prostredníctvom nástroja InvestEU Európskeho fondu pre konkurencieschopnosť a implementujú sa v súlade s uplatniteľnými pravidlami nástroja InvestEU Európskeho fondu pre konkurencieschopnosť prostredníctvom dohôd o príspevku alebo záruke uzavretých na tento účel. Ak sa v rámci programu využíva nástroj ECF InvestEU, zabezpečí sa tvorba rezerv na rozpočtovú záruku a financovanie finančných nástrojov, a to aj v prípade, že sa kombinuje s nenávratnou podporou vo forme operácie kombinovaného financovania. 
	3.	S výnimkou finančných nástrojov v rámci (Fondu) EIC, vrátane Európskeho fondu pre scaleupy, pri ktorých sa podpora Únie poskytuje vo forme rozpočtovej záruky alebo finančného nástroja vrátane prípadov, keď sa kombinuje s nenávratnou podporou v rámci operácie kombinovaného financovania, poskytujú sa výhradne prostredníctvom nástroja InvestEU Európskeho fondu pre konkurencieschopnosť a implementujú sa v súlade s uplatniteľnými pravidlami nástroja InvestEU Európskeho fondu pre konkurencieschopnosť prostredníctvom dohôd o príspevku alebo záruke uzavretých na tento účel. Ak sa v rámci programu využíva nástroj ECF InvestEU, zabezpečí sa tvorba rezerv na rozpočtovú záruku a financovanie finančných nástrojov, a to aj v prípade, že sa kombinuje s nenávratnou podporou vo forme operácie kombinovaného financovania, do maximálnej výšky rozpočtovej záruky stanovenej nariadením o ECF. 


</Amend>
</RepeatBlock-Amend>

[bookmark: FootprintPageAD][bookmark: ProcPageAD]PRÍLOHA: VYHLÁSENIE O POSKYTNUTÝCH INFORMÁCIÁCH
<FootprintIntro>V súlade s článkom 8 prílohy I k rokovaciemu poriadku spravodajca pre rozpočtové posúdenie vyhlasuje, že do svojho rozpočtového posúdenia zahrnul informácie k záležitostiam týkajúcim sa predmetu spisu, ktoré mu počas prípravy rozpočtového posúdenia až do jeho prijatia vo výbore poskytli títo zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:3], alebo títo zástupcovia verejných orgánov tretích krajín vrátane ich diplomatických misií a veľvyslanectiev:</FootprintIntro> [3:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Zástupcovia záujmových skupín, na ktorých sa vzťahuje Medziinštitucionálna dohoda o povinnom registri transparentnosti

	Marie Curie Alumni Association

	2. Zástupcovia verejných orgánov tretích krajín vrátane ich diplomatických misií a veľvyslanectiev

	Žiadni.


Vypracovanie uvedeného zoznamu je vo výlučnej zodpovednosti spravodajcu výboru požiadaného o stanovisko.
Ak sú v zozname uvedené mená, funkcie alebo mená a funkcie fyzických osôb, spravodajca vyhlasuje, že predložil dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

